open-index/open-wikipedia-markdown huggingface dataset:
פיודור מרקוב

**פיודור גריגורייביץ' מרקוב** (בבלרוסית: Фёдар Рыгоравіч Ма́ркаў, ברוסית Фёдор Григорьевич Марков בדצמבר 1913, קוצ'נישקי, מחוז שווייצ'אני - 27 בינואר 1958,מלדזייצ'נה) - קומוניסט בלארוסי, אסיר פוליטי בכלא ברזה קרטוסקה, מפקד חטיבת הפרטיזנים על שם וורושילוב. גיבור ברית המועצות ואביר מסדר לנין, 1944.

## קורות חיים
[שמאל|ממוזער|פסלו של קולונל פיודור מרקוב [מלדזייצ'נה|במולדצ'נו]]
למד בסמינר למורים בשווינציאן, ובשנת 1934 הצטרף למפלגה הקומוניסטית של מערב בלארוס. בשל פעילותו הקומוניסטית נעצר ב-1936 ונכלא בכלא ברזה קרטוסקה, לאחר מכן הועבר לכלא בלוקישקי בווילנה, משם שוחרר על ידי הצבא האדום לאחר הפלישה הסובייטית לפולין בספטמבר 1939. מונה על ידי השלטונות הסובייטיים ליושב ראש מועצת העיר בשווינציאן. בשנת 1940 הפך לסגן במועצה העליונה בלארוס הקומוניסטית וסגן יו"ר הוועד הפועל המחוזי בווילייקה.

### מלחמת העולם השנייה
עם התקפת גרמניה על ברית המועצות, היה פוליטרוק בפלוגה של הצבא האדום. באוקטובר 1941 סיים את לימודיו בבית הספר לחבלה של הנ.ק.ו.ד. בכפר ביאליה וודי (Bielyje Vody) ליד בריאנסק ונשלח למחוז פסטאווי לארגן פעילויות חבלה ולפתח תנועת פרטיזנים כמפקד "קבוצה מיוחדת B-170".

במאי 1942 מונה למפקד מחלקת הפרטיזנים על שם סובורוב. בנובמבר 1942 הקים את חטיבת הפרטיזנים. וורושילוב, שפעלה באזור מחוז וילנה ומחוז שווינציאן. במקביל, מאפריל 1943 היה ראש המחלקה הצבאית והמבצעית של הוועדה האזורית המחתרתית של המפלגה הקומוניסטית של בלארוס. ב-20 במאי 1942, יחד עם קבוצת פרטיזנים, ירה לעבר מכוניתו של הקומיסר הגרמני של מחוז ויליקה, שנסע עם מפקד הז'נדרמריה בווילייקה וחיילים. לאחר שהרגו את הגרמנים הפשיטו אותם מבגדיהם וחפצי ערך.

ב-26 באוגוסט 1943 הוביל את פירוק הנשק של יחידת הפרטיזנים של ארמייה קריובה בראשות אנטוני בורז'ינסקי "קמיצ'יץ'" באגם נרץ'. לאחר מכן רצחו הסובייטים 50 חיילי ארמייה קריובה, לימים עוד 30, ואת השאר שילבו בכוח בשורות הבריגדה. כך ביצע מרקוב את הנחייתו של המזכיר הראשון של הוועד המרכזי של המפלגה הקומוניסטית של פולין פנטלימון פונומרנקו (Pantielejmon Ponomarienko) מ-22 ביוני 1943, והורה להילחם "בכל האמצעים" בקבוצות לאומניות. ב-1 בינואר 1944 הוענק לו התואר גיבור ברית המועצות.

ב-1944 הועבר למילואים.

### לאחר המלחמה
לימים היה סגן יושב ראש הוועדים המבצעים האזוריים בווילייקה ולאחר מכן במולודצ'נו (Mołodeczno). בשנת 1948 סיים את לימודיו בבית הספר של המפלגה הגבוה בוועד המרכזי של המפלגה הקומוניסטית של ברית המועצות. הוא היה סגן במועצה העליונה של הרפובליקה הביילורוסית הסובייטית פעמים רבות.

### הנצחה
פסל שלו הוקם במולודצ'נו. על שמו נקראו רחובות בפוסטאווי, מולודצ'נו ולינטופי.

## עיטורים
* כוכב הזהב של גיבור ברית המועצות (01/01/1944)
* עיטור לנין (פעמיים)
* עיטור הדגל האדום של העמל

## קישורים חיצוניים

* על היותו מפקד אוגדת פרטיזנים ביער נרץ' שבבלרוס, באתר יד ושם

* 
* 
* http://kresy24.pl/wp-content/uploads/2012/06/glos-n67_small.pdf
* https://web.archive.org/web/20141112221718/http://www.postavy.vitebsk-region.gov.by/ru/region/znamenitye (ros.)
* 


## הערות שוליים

קטגוריה:פרטיזנים סובייטים
קטגוריה:מעוטרי עיטור לנין
קטגוריה:מעוטרי עיטור הדגל האדום של העמל
קטגוריה:מעוטרי גיבור ברית המועצות
קטגוריה:סובייטים שנולדו ב-1913
קטגוריה:נפטרים ב-1958
עבודת ישראל

**עבודת ישראל**, מאמרי חסידות וקבלה על פרשיות התורה, ההפטרות מועדים, ליקוטים ופרקי אבות, מאת רבי ישראל הופשטיין – המגיד מקוז'ניץ, תלמידם של הבעל שם טוב והמגיד ממעזריטש.

הספר "עבודת ישראל" נדפס בפעם הראשונה בשנת ה'תר"ב, 27 שנים לאחר פטירתו של המחבר, על ידי נכדו רבי אברהם אלחנן בן הרה"ק רבי מרדכי דוד מדאמבראווה, והוא החיבור הראשון שנדפס מחיבוריו הרבים. מרבית הכתבים נלקחו מביתו של רבי גבריאל מוורשא שהיה במשב"ק של הרבי העבודת ישראל.

הספר קיבל הסכמות מגדולי החסידות באותה תקופה, בהם: השרף ממוגלניצא, הסבא קדישא מראדושיץ, רבי יצחק מוורקא, החידושי הרי"מ מגור, רבי חיים דוידזון, רבי יעקב משה מפראגא, רבי מרדכי דוד מדאמבראווא, האריה דבי עילאי מוישניצא ורבי חיים מצאנז.

הספר "עבודת ישראל" נחשב לספר מרכזי בתורת החסידות, בו בא לידי ביטוי עומק הפנימיות של תורה זו. האדמו"ר רבי יחזקאל משינאווא אמר: "כל ספרי תלמידי אור שבעת הימים רבינו הבעל שם טוב זיע"א הם בבחינת קודש, וספר הקדוש עבודת ישראל הוא בבחינת קודש קדשים".

האדמו"ר רבי חיים מקוסוב אמר, שצריך ללמוד ספר זה בעיון ועומק כמו שמעיינים בספר הזהר. מסופר על האדמו"ר רבי יצחק אייזיק מז'ידיטשוב שהעריץ מאוד את ספרי המגיד מקוז'ניץ, וכשהגיע לידיו הספר "עבודת ישראל", "היה לו שמחה גדולה עד אין שיעור", ואמר לזה שהעניק לו את הספר, שאם היה יודע שהוא הולך להביא לו את הספר, הוא היה יוצא לקראתו לקבל את פני הספר "מחמת חיבת קודש הספר".

מעמדו של הצדיק תופס מקום של כבוד בספרו של המגיד, המגיד מרבה לתאר בשבחיו ומעלותיו של הצדיק ותפקידו הרוחני לדאגה לבני קהילתו ולעולם כולו (בדומה לתורתם של אלימלך מליז'נסק בספרו נועם אלימלך ורבי מנחם נחום מצ'רנוביל בספרו מאור עיניים).

## מהדורות הספר
* **עבודת ישראל** – מהדורה ראשונה, ורשה, ה'תר"ב
* **עבודת ישראל** – ז'יטומיר, ה'תרי"ח
* **עבודת ישראל** – ורשה, ה'תרל"ח
* **עבודת ישראל** – מוגה על פי דפוס ראשון
* **עבודת ישראל** – עם ביאור "פתילת ישראל"
* **עבודת ישראל** – מכון פאר מקדושים, בני ברק, ה'תשע"ג
* **עבודת ישראל** – מקור הספרים, הוצאת אור החיים
* **עבודת ישראל המשובח** – ב"כ
* **עבודת ישראל המפואר** – ב"כ, הוצאת עוז והדר
* **עבודת ישראל המבואר** – ב"כ, הוצאת עוז והדר ה'תשע"ז

### ליקוטים שונים
* **ילקוט עבודת ישראל** – מכון שפתי צדיקים, ה'תשע"א
* **פניני עבודת ישראל** - מכון פאר מקדושים, כהוספה לספר עבודת ישראל שבמהדורתם, בני ברק, ה'תשע"ג

## קישורים חיצוניים
* קטעים מהספר באתר ויקיטקסט [קטע לסוכות, וקטע חסר לשבועות]
* 
* 

## הערות שוליים

קטגוריה:יצירות שהתפרסמו לאחר מות מחבריהן
קטגוריה:ספרי חסידות
קטגוריה:ספרי שנות ה-1840
שבט העדה

**שבט העדה** היה שבט הצופים הדתי הראשון בישראל. השבט הוקם בשנת 1929, ובמשך מרבית שנותיו פעל בשכונת שפירא בתל אביב. בתחילת שנות ה-2000, עקב שינויים דמוגרפיים וחברתיים בסביבת הפעילות של השבט, הוא נסגר באופן סופי לפעילות.

## ההיסטוריה של השבט
### ייסוד השבט
עם ייסודה של תנועת הצופים העבריים בישראל בשנת 1919, החלו לפעול במסגרתה גדודי צופים דתיים שכונו "צופי ציון". בשנת 1929, הקים אשר (אשי) ריבלין, מורה בבית הספר "תחכמוני" בתל אביב את ארגון "זרובבל" שהיה לשבט הדתי הראשון בישראל. כעבור זמן קצר שם השבט שונה ל"שבט העדה". עם הזמן פעילות השבט, כמו גם שמו, שימשו כבסיס להקמת "עדת הצופים הדתיים" הפועלת משנת 1939 כחטיבה במסגרת תנועת "הצופים העבריים".

בתחילת הדרך מרבית החניכים והמדריכים הגיעו מבין הספר "תחכמוני" שריבלין היה ממוריו. בהמשך הרב איסר פרנקל, שכיהן כרב קהילת "ישורון-תחכמוני" והיה אהוד על בני הנוער הפך לרבה הרשמי של השבט ושל עדת הצופים כולה, ומשך גם הוא חניכים ומדריכים לפעילות במקום.

### סגירת השבט
עם השנים הסביבה בה פעל השבט הלכה והשתנתה. בין היתר, בשנות ה-70 בית הספר הממלכתי-דתי "תחכמוני" נסגר לאור ירידה משמעותית בשיעור הילדים ובני הנוער בשכונה שחיפשו חינוך מסוג זה. בהמשך, הפסיק השבט לתפקד כשבט דתי והתנתק מעדת הצופים הדתיים. לבסוף, בראשית שנות ה-2000 הוחלט על סגירה סופית של פעילות "שבט העדה". המבנה ששימש את השבט ממשיך לשמש את תנועת הצופים, ובמקום פועל כיום "שבט איתן" המספק מענה חינוכי לילדיהם של עובדים זרים.

## הקמת שבטים חדשים
לאורך השנים בוגרי השבט לקחו חלק פעיל בהקמת שבטי צופים דתיים נוספים. בשנת 1945 חברו בוגרי שבט העדה לעמנואל מנחם מידב, בוגר שבט משוטטי בכרמל החיפאי, כדי לייסד את שבט משואות בירושלים. בהמשך הוקמו גם השבטים "חורב" (בשכונת יד אליהו) ו"עדת אביב" (בשכונת רמת אביב).

## בוגרים בולטים
* חיים טופול - שחקן, מנחה טלוויזיה, מפיק קולנוע וזמר ישראלי
* טוביה מרגלית - תא"ל בצה"ל, לשעבר קצין חימוש ראשי
* יורם כהן - לשעבר ראש השב"כ

## לקריאה נוספת
* 
* משה נחמני, המחנך מירושלים, עולם קטן. 10 בנובמבר 2021

## גלריית תמונות

קובץ:סמל הנח״ל המוצנח, בבנייה צופית.jpg|alt=סמל הנח״ל המוצנח, בבנייה צופית
קובץ:חניכי שבט העדה.jpg|alt=חניכי שבט העדה
קובץ:שבט העדה - מבנה צופי.jpg|alt=שבט העדה - מבנה צופי
קובץ:שבט העדה - מחנה קיץ.jpg|alt=שבט העדה - מחנה קיץ


## הערות שוליים

העדה
קטגוריה:תל אביב: היסטוריה
קטגוריה:תל אביב-יפו: חינוך
דאמיר שולמן

**דאמיר שולמן** (בקרואטית: **Damir Šolman**; 7 בספטמבר 1948 – 2 במאי 2023) היה כדורסלן קרואטי ששיחק בעמדת הסמול פורוורד, בעיקר במדי יוגופלסטיקה ספליט, ושימש כקפטן נבחרת יוגוסלביה בכדורסל.

## קריירה מקצועית
שולמן, שנולד בזאגרב, הרפובליקה הסוציאליסטית של קרואטיה, הרפובליקה הפדרלית הסוציאליסטית של יוגוסלביה, החל את הקריירה בגיל 15 במלאדוסט  המקומית. ב-1968, לאחר חמש שנים בקבוצה, עבר ליוגופלסטיקה ספליט, במדיה זכה פעמיים ב (1971, 1977), שלוש ב (1972, 1974, 1977) ופעמיים בגביע קוראץ' (1976, 1977).

ב-1977 עזב שולמן את יוגוסלביה לטובת ויג'באנו האיטלקית, במדיה שיחק שנתיים. הוא חזר לספליט ב-1979, ושיחק במדיה עד שפרש ב-1983.

## קריירה בנבחרת הלאומית
שולמן התחרה במדי נבחרת יוגוסלביה בכדורסל בטורנירי הכדורסל באולימפיאדת מקסיקו סיטי (1968), מינכן 1972 ובמונטריאול 1976 (שם שיחק כקפטן הנבחרת). בנבחרת יוגוסלביה הוא שיחק ב-226 משחקים וקלע 1,785 נקודות, וסיים את הקריירה במקום ה-4 ברשימת מלכי ההופעות ובמקום ה-9 ברשימת מלכי הסלים של הנבחרת.

שולמן נפטר ב-2 במאי 2023, בגיל 74.

## קישורים חיצוניים

## הערות שוליים

קטגוריה:כדורסלני ק.ק. ספליט
קטגוריה:כדורסלנים באולימפיאדת מונטריאול (1976)
קטגוריה:כדורסלנים באולימפיאדת מינכן (1972)
קטגוריה:כדורסלנים באולימפיאדת מקסיקו סיטי (1968)
קטגוריה:זאגרב: אישים
קטגוריה:כדורסלנים יוגוסלבים
קטגוריה:כדורסלנים קרואטים
קטגוריה:ילידי 1948
קטגוריה:קרואטים שנפטרו ב-2023
ויליאם הול (האב)

**ויליאם הול (האב)** (באנגלית: **William Holl the Elder**; 1771 – 1 בדצמבר 1838) היה חרט בריטי, שנחשב כשייך למוצא גרמני, והיה רדיקל פוליטי.

## ביוגרפיה
הול היה תלמידו של בנג'מין סמית' החרט, ועבד בשיטת הנקודות. הוא צוין כמייצר חריטות בשימוש בגיר על נייר.

הול, התקדם בפוליטיקה, בזמן מהומות ספא פילדס בדצמבר 1816 הוא לקח את הסיכון והסתיר את ג'יימס ווטסון, בנו של ג'יימס ווטסון (1766–1838) המנהיג הרדיקלי, וסייע לבריחתו לארצות הברית. הוא היה חלוץ בשימוש בלוחות פלדה להדפסת שטרות.

הול גר בקמדן טאון. הוא מת בלונדון, 1 בדצמבר 1838.

הול נודע בזכות דיוקנאותיו החרוטים הרבים, חלקם היו עבור דיוקנאות לספר של אדמונד לודג' "אישים מפורסמים של בריטניה הגדולה". הוא הועסק גם בחריטת רישומיו של הנרי קורבולד "עתיקות השיש במוזיאון הבריטי", וחרט, בין השאר, את ״החזיר שהרג את אדוניס״, בעקבות ציור של ריצ'רד ווסטאל. הול לא דחף את עצמו קדימה, ועבודתו הופיעה לעיתים קרובות תחת שמם של אחרים.

בשנות ה-20 של המאה ה-19, הול היה אחד המאמצים המוקדמים של טכניקת חריטת לוחות הפלדה שהחלו על ידי צ'ארלס וורן. אמנים אחרים בתחום הטכניקה הזאת ויליאם תומאס פריי וצ'ארלס מאר.

הול נישא למרי רייבנסקרופט, ונולדו להם ארבעה בנים שהלכו בעקבות מקצועו: בנג'מין, שהתאמן בתחריט לזמן קצר; ויליאם; פרנסיס; וצ'ארלס (נפטר ב-1882), שהתאמן גם בתור חרט. בן נוסף היה הנרי הול השחקן.

## גלריה

 File:A sick boy pulling a peculiar face after eating some gruel w Wellcome V0016568.jpg|ילד חולה שלקח תרופה
File:Elizabeth Austin 1822.jpg|אליזבת אוסטין
File:Dr-Johnson.jpg|ד"ר גונסון
File:Lord Kenyon by Wm Holl.jpg|לורד קניון


## קישורים חיצוניים

## הערות שוליים

קטגוריה:ציירים סקוטים
קטגוריה:בריטים שנולדו ב-1771
קטגוריה:נפטרים ב-1838
ג'ורג' ווטסון

**ג'ורג' ווטסון** (באנגלית: **George Watson**; 1767 – 24 באוגוסט 1837) היה צייר דיוקנאות סקוטי והנשיא הראשון של האקדמיה הסקוטית המלכותית.

## ביוגרפיה
ווטסון נולד באחוזת אביו, ברוויקשייר, בשנת 1767. הוא רכש את השכלתו המוקדמת באדינבורו, וקיבל הדרכה בציור מאלכסנדר נסמית'. בגיל 18 הוא נסע ללונדון תוך היכרות עם סר ג'ושוע ריינולדס, שקיבל אותו כתלמיד. לאחר שנתיים בסטודיו של ריינולדס, הוא חזר לאדינבורו, והתבסס כצייר דיוקנאות.

בשנת 1808 הוא, יחד עם ציירים אחרים, הקים אגודת אמנים, אשר התקיימה רק שנים ספורות. הוא הציג תכופות באקדמיה המלכותית ובמוסד הבריטי, ובערך ב-1815 הוזמן ללונדון לצייר מספר דיוקנאות, כולל אלה של דיקן קנטרברי ובנג'מין וסט. ב-1820, למרות התנגדות רבה מצד המוסד המלכותי, נוסדה האקדמיה הסקוטית, ווטסון, שהיה נשיא החברה הקודמת, נבחר לאותו תפקיד, שהצלחתו נבעה בעיקרה מהיכולות שלו. הוא המשיך כנשיא עד מותו, והאקדמיה קיבלה את האמנה המלכותית שלה כמה חודשים לאחר מכן.

אומרים שהוא שמר זמן רב על יריבות מכובדת עם הנרי רייבורן. כוחו הביצועי היה ניכר ועבודתו הייתה משובחת אבל דיוקניו חסרו אישות. הוא מיוצג בגלריה הלאומית של סקוטלנד על ידי דיוקנאות של שני אמנים - בנג'מין וסט ושניים של ארצ'יבלד סקירבינג; ובגלריית הדיוקנאות הסקוטית הוא מיוצג על ידי מספר דיוקנאות, כולל אחד שלו, ואחד של ויליאם סמלי, שיש הרואים בה את היצירה הטובה ביותר שלו.

זמן קצר לאחר שובו מביקורו הראשון בלונדון נישא לרבקה סמלי, בתו של ויליאם סמלי, שהיה מוציא לאור, חוקר טבע, והיו להם חמישה ילדים.

ווטסון נפטר בביתו באדינבורו ב-24 באוגוסט 1837.

### משפחה
בנו, ויליאם סמלי ווטסון (1796–1874), נולד באדינבורו, וכמו אביו ובן דודו, סר ג'ון ווטסון גורדון הפך לצייר דיוקנאות. הוא היה תלמיד של אביו, למד באקדמיית הנאמנים, ומשנת 1815, במשך חמש שנים, בבתי הספר של האקדמיה המלכותית של לונדון, ועבד שנה עם סר דייוויד וילקי.

כשחזר לאדינבורו, הוא נודע כצייר דיוקנאות, הפך לאחד ממייסדי האקדמיה הסקוטית, ובמשך כמעט 50 שנה הציג בקביעות בלתי פוסקת. הוא הסתפק אך ורק בציורי דיוקן.

הוא מת באדינבורו ב-6 בנובמבר 1874. הוא נקבר עם הוריו בסנט קאת'ברטס.

הוא היה סטודנט מסור לתולדות הטבע, במיוחד צפרות, ויצר אוסף נרחב של דגימות, שאותו הוריש לאוניברסיטת אדינבורו. לווטסון יש יותר מ-35 ציורים באוספים ציבוריים בבריטניה.

## גלריה

File:General John Reid.jpg|גנרל רייד
 File:George Watson (1767-1837) - The Artist's Wife, Rebecca Smellie - NG 927 - National Galleries of Scotland.jpg|אשת הצייר
File:George Watson - Anne Rutherford, Mrs Walter Scott, about 1739 - 1819. Mother of Sir Walter Scott - PG 656 - National Galleries of Scotland.jpg|אן רוטפורד
File:John James Ruskin.jpg|ג'ון רסקין


## קישורים חיצוניים

## הערות שוליים

קטגוריה:ציירים סקוטים
קטגוריה:ילידי 1767
קטגוריה:נפטרים ב-1837
רזא דשבתי

ממוזער|רזא דשבתי על מסכת בבא מציעא
**רזא דשבתי** הוא ספר מפתח למפרשים על מסכתות הש"ס, שנערך על ידי הרב שבתי פרנקל, ויצא לאור על ידי הוצאת שבתי פרנקל.

מתחילה יצא הספר על מסכת בבא קמא על ידי הרב פרנקל, ונקרא 'ספר המפתח'. בשנת תשס"ד, לאחר פטירתו, הוציא המכון את הספר מחדש תחת השם 'רזא דשבתי' על שמו, יחד עם ספרים דומים על בבא מציעא ובבא בתרא שנערכו על ידו, אך לא יצאו לאור בחייו. בשנת תשס"ט הוציא המכון מהדורה מחודשת. ספרי "רזא דשבתי" מפנים לכ-1,400 ספרים.

הספרים קיבלו את הסכמותיהם של הרב שלמה זלמן אוירבך,  הרב יוסף שלום אלישיב, רבני הבד"ץ של העדה החרדית, הרב שמואל הלוי ואזנר ורבי חיים קניבסקי.

## מבנה הספר
הספר מסודר לפי סדר המסכת, כאשר בכל עמוד ישנה חלוקה לגמרא (פס), רש"י (קווקו) ותוספות (נקודות). הספר בנוי בצורה של שאלות על הנלמד, כשבמקום תשובות מובאת רשימת כל הראשונים והאחרונים שעסקו בנושא הנידון: בפירושם על הסוגיה או במקומות אחרים בש"ס, בספרי הפסיקה ובשו"תים, עם מראה מקום מדויק.

## על היד החזקה
עבודה דומה עשה הרב פרנקל על ספרי היד החזקה לרמב"ם, מפתח זה הודפס על כל ספר מספרי היד החזקה בסופו, במהדורות הרמב"ם בהוצאתו של פרנקל.

## קישורים חיצוניים
'רזא דשבתי' באתר הספרייה הלאומית.

קטגוריה:ארון הספרים היהודי
קטגוריה:בבא קמא
קטגוריה:בבא מציעא
קטגוריה:בבא בתרא
נחל בן זמרה

**נחל בן זמרה** הוא נחל אכזב קצר בגליל העליון, צפונית למושב כרם בן זמרה. אורכו כ־1.6 קילומטרים.

## תוואי הנחל
מוצא הנחל ממוקם בגובה של כ־750 מטרים מעל פני הים, סמוך מצפון לבתי המושב כרם בן זמרה. הוא זורם צפונה, ומעט לאחר שעובר מתחת לכביש 899, בגובה של כ־490 מטרים מעל פני הים, הוא נשפך לנחל דישון (הנשפך לנהר הירדן).

בן זמרה
נחל ברעם

**נחל ברעם** הוא נחל אכזב קצר ב, מצפון וממזרח לקיבוץ ברעם. אורכו כ־2.2 קילומטרים.

## תוואי הנחל
מוצא הנחל ממוקם בגובה של כ־735 מטרים מעל פני הים, בין קיבוץ ברעם מדרום לגבול ישראל–לבנון מצפון, על כביש 8967. הנחל זורם לכיוון דרום־מזרח. בגובה של כ־505 מטרים מעל פני הים, בסמוך לקבר המיוחס לישעיהו הנביא, בסמיכות לכביש 899 ולשביל ישראל, הנחל נשפך אל נחל דישון (שנשפך לנהר הירדן).

## הערות שוליים

ברעם
קטגוריה:ברעם
טינו לטיירי

**מרטינו "טינו" לטיירי** (באנגלית: **Tino Lettieri**; נולד ב-27 בספטמבר 1957), הוא כדורגלן עבר ממוצא קנדי-איטלקי ששיחק בעמדת השוער, לטיירי ייצג את קנדה פעמיים באולימפיאדת הקיץ (1976 ו-1984) ובמונדיאל 1986.

## קריירה
לטיירי נולד באיטליה אך גדל בקנדה. הוא החל את הקריירה המקצועית שלו במונטריאול קאסטורס בשנת 1976. הוא שיחק במינסוטה קיקס שנים 1977-1981. בשנים 1982-1983 שיחק בונקובר וייטקאפס ובשנת 1984 שיחק במיננסוטה סטרייקרס. לאחר שה-NASL התפרקה, המשיך לטיירי לשחק עבור הסטרייקרס כשהקבוצה הצטרפה לליגת האולמות בכדורגל. במהלך הקריירה לטיירי נבחר לשוער השנה לעונת 1986-87. לטיירי סיים את הקריירה שלו בשנת 1987 בהמילטון סטילר בליגת הכדורגל הקנדית.

וילסון רשם 24 הופעות בינלאומיות בנבחרת קנדה. לטיירי שיחק עבור הנבחרת הקנדית משנת 1980 עד שנת 1986. ואף שיחק כשוערה הראשון של הנבחרת הקנדית במונדיאל 1986.

לטיירי נבחר להיכל התהילה של הכדורגל הקנדי בשנת 2001.

## קישורים חיצוניים

קטגוריה:כדורגלנים איטלקים
קטגוריה:כדורגלנים קנדים
קטגוריה:שוערי כדורגל איטלקים
קטגוריה:שוערי כדורגל קנדים
קטגוריה:כדורגלני ונקובר וייטקאפס
קטגוריה:כדורגלני נבחרת קנדה
קטגוריה:כדורגלנים באולימפיאדת מונטריאול (1976)
קטגוריה:כדורגלנים באולימפיאדת לוס אנג'לס (1984)
קטגוריה:כדורגלני מונדיאל 1986
קטגוריה:קנדים שנולדו ב-1957
קטגוריה:איטלקים שנולדו ב-1957
נחל עלמון

**נחל עלמון** הוא נחל אכזב קצר בגליל העליון. אורכו כ־1.85 קילומטרים.

## תוואי הנחל
מוצא הנחל ממוקם בגובה של כ־675 מטרים מעל פני הים בסמוך לקבר רבי אלעזר בן עזריה, כחצי קילומטרים מהכפר ריחאניה וכ־700 מטרים מהמושב עלמה. הנחל זורם לכיוון צפון–צפון־מערב. הנחל חולף בסמכות לשמורת נחל דישון. במרחק של כשני קילומטרים מזרחית לקיבוץ יראון ובגובה של כ־440 מטרים מעל פני הים, הנחל נשפך אל נחל דישון (שנשפך לנהר הירדן).

## הערות שוליים

עלמון
עזרא קדם (קצין)

**עזרא קדם** (**"כריש"**; 15 בדצמבר 1927 – 29 במרץ 1985) היה מפקד יחידות בחיל הים, מוותיקי שייטת הטרפדות וראשוני שייטת ספינות הטילים.

## ביוגרפיה
המשפחה חיה בעיר ורוצלב בפולין. האב יהושע קרושינסקי היה מנהל חשבונות והאם מרים לבית ברלוי הייתה עקרת בית. בבעלות המשפחה היה בית חרושת לכלי אוכל. המשפחה עלתה לארץ ישראל בשנת 1935 והתגוררה בתל אביב. בישראל יהושע נעשה מנהל חשבונות. קדם למד בתל אביב, שם היה מגיע הרבה לחוף הים, לכן זכה לכינוי "כריש".

### בחיל הים הישראלי
קדם שירת בשייטת הטרפדות כמפקד טרפדת בין השנים 1952 ל-1957. בשנת 1962 נעשה מפקד פלגת הטרפדות 914, תפקיד בו שירת עד שנת 1964.

בשנת 1968, כאשר היה בדרגת סגן-אלוף, נעשה מפקד פלגה בשייטת ספינות הטילים וקיבל לפיקודו בשרבור את אח"י מזנק ובחודש מאי 1968 הפליג איתה לישראל.

בתקופה שבין אפריל 1970 ליוני 1972 שימש קדם כמפקד זירת ים סוף ומפקדתו בשארם א-שייח'. בשנת 1971 קיבל דרגת אלוף-משנה.


File:196703EKCherbourgVacation.jpg |סא"ל עזרא קדם בשרבורג ליד הפסל והרכב, מרץ 1967.
File:19670411EKMivtachCherbourg.jpg |המכובדים לקראת השקת אח"י מבטח בשרבורג, 11 באפריל 1967. משמאל לימין: עזרא קדם, קורבינייה, שלמה אראל, פליקס אמיו ובנימין תלם.
File:EKBarlevEshcolErel.jpg |ראש הממשלה לוי אשכול והרמטכ"ל חיים בר-לב מבקרים בשייטת ספינות הטילים בליווי מפקד חיל הים שלמה אראל (משמאל) וסא"ל עזרא קדם מימין.
File:EKBiniTelem.jpg |מפקד חיל הים בנימין תלם מוסר דגלון לעזרא קדם לסיום תפקידו כמפל"ג בשייטת ספינות הטילים.
File:EKBriefVisitorsSharm.jpg |מפקד הזירה אל"ם עזרא קדם מתדרך קבוצת מבקרים מצה"ל בשארם א-שייח'.


### השכלה ותפקידים אזרחיים
קדם סיים תואר ראשון במנהל עסקים באוניברסיטת תל אביב. לאחר יציאתו לגמלאות נעשה מנהל החברה לפיתוח חוף אילת.

## חיים אישיים
בשירותו בחיל הים פגש את אילנה לבית ברנשטיין ברנע שהייתה קצינת ניהול במחלקת ציוד. כאשר הגיע לחופשה קצרה מהטרפדות, נשאו השניים בחתונה שנערכה על ידי רב חיל הים, הרב ישראל הייטנר. כמנהג התקופה שינה הזוג את שם המשפחה המשותף ל-"קדם".

לאילנה ועזרא קדם נולדו 3 ילדים. בשנת 1957 נולד הבכור שנקרא אופיר, כשמה של אחת מהטרפדות באילת. אופיר קדם נעשה טבח מומחה. בשנת 1960 נולדה הבת ענת קדם הרולד שנעשתה פסיכולוגית קלינית בכירה המתגוררת באילת. בשנת 1971 נולד בן שנקרא טל יהושע קדם. כיום הוא עצמאי מפיק אירועים קולינריים.

במרץ 1985 חלה קדם ועבר ניתוח בבית החולים קפלן ברחובות. בעקבות סיבוך הוא נפטר ב-29 במרץ 1985.


File:19561118EKMarriage.jpg |אילנה ועזרא קדם ביום חתונתם, 18 בנובמבר 1956.
File:1958EKOfir.jpg |סרן עזרא קדם עם בנו הבכור אופיר, 1958.
File:19716EKAlamBotserBarlev.jpg |ראש המטה הכללי חיים בר-לב ומפקד חיל הים אברהם בוצר עם משפחת קדם בהענקת דרגת אל"ם לעזרא קדם, יוני 1971.
File:EKBoating.jpg |עזרא קדם מתרווח ביאכטה פרטית.


## קישורים חיצוניים

* לאה הרפז, עזרא קדם (קרישינסקי, כריש) אהבת חיי דה-מרקר, סיפור עצוב, חברה וקהילה 5 בפברואר 2009.

קטגוריה:ימאי חיל הים
קטגוריה:בוגרי קורס חובלים
קטגוריה:מפקדי ספינות טילים
קטגוריה:אלופי-משנה בחיל הים
קטגוריה:ישראלים שנולדו ב-1927
קטגוריה:ישראלים שנפטרו ב-1985
הגן הבוטני האוניברסיטאי בגבעת רם

250px|ממוזער|תצוגת פרחים בגן הבוטני
**הגן הבוטני האוניברסיטאי בגבעת רם** הוא אחד משני גנים בוטניים בבעלות האוניברסיטה העברית בירושלים, השוכן בצמוד לקמפוס האוניברסיטה בגבעת רם. הוא הגן הבוטני הגדול בישראל, משתרע על פני 150 דונם, ומחזיק באוסף הצמחים הגדול ביותר במזרח התיכון. השטחים הפתוחים שבגן מחולקים על פי היבשות האופייניות לצמחים שגדלים בהם.

## הקמה ופיתוח הגן
הגן הבוטני הראשון בישראל הוקם על ידי אלכסנדר איג בקמפוס האוניברסיטה העברית בהר הצופים. לאחר בידוד הר הצופים מישראל בשנת 1948, הוחלט ליצור "גן בוטני חדש" בקמפוס האוניברסיטה בגבעת רם, במערב ירושלים. הגן הבוטני החדש נפתח בשנת 1954, זמן קצר לאחר הקמת הקמפוס בגבעת רם. השטח עליו נבנה הגן היה שטח מרכזי וחשוב בקמפוס, ולכן בשנת 1962 הוא הועתק אל המקום שבו הוא נמצא כיום, בשוליים המזרחיים של הקמפוס. פיתוח הגן במקומו החדש החל ב-1962, אך הוא הושלם ונפתח רשמית לציבור רק בשנת 1985. העיכוב בפיתוח הגן נגרם בשל הרעת המצב הכלכלי במדינה ובשל העובדה שהאוניברסיטה העדיפה לתקצב את שיקום קמפוס האוניברסיטה בהר הצופים והחזרת מרבית הפקולטות אליו.

בשנת 1975 קמה "אגודת ידידי הגנים הבוטניים" שריכזה את מאמצי פיתוח הגן. שנה לאחר הקמת האגודה נבנתה בגן חממה טרופית. בתחילת שנות ה-90 נבנה בדרום הגן אגם מלאכותי ולצדו הוקמו מרכז מבקרים ומסעדה (שתוכננו על ידי אדריכל נחום מלצר). בסוף שנות ה-90 הושכר המקום לחברה שמפעילה אותו וזו גידרה את הגן והחלה לגבות תשלום על המעבר בו.

## מבנה הגן
250px|ממוזער|שלטי הכוונה בגן הבוטני
אוסף הצמחים החיים בגן הוא הגדול במזרח התיכון, עם למעלה מ-7,000 מינים וזנים של צמחים שונים מרחבי העולם. שטח הגן מחולק לשש חלקות גאוגרפיות המדמות את נופי הצומח של כל אזור:
* אפריקה הדרומית
* אירופה
* אמריקה הצפונית
* אוסטרליה
* דרום-מערב ומרכז אסיה
* אגן הים התיכון

לצידן קיימות שתי חממות לפי סוגי אקלים:
* חממה טרופית, המדמה אקלים טרופי ובה  מרחבי העולם.
* חממה מדברית, המדמה אקלים מדברי ובה צמחים הגדלים במדבריות ברחבי העולם.

חממת גידול פרפרים פעלה בגן מספר שנים, בעשור הראשון של המאה ה-21 ועתה משמש המתחם לגידול צמחים מושכי פרפרים.

## פעילויות חינוך ותרבות
250px|ממוזער|"רכבת הפרחים" המסיעה מבקרים ברחבי הגן
בגן פועלת "רכבת הפרחים" המסיעה מבקרים ברחבי הגן.

בגן מועברים קורסים בגינון ובהכרת צמחי הבר והנוי המקובלים בארץ ישראל ובשכנותיה, הדרכות ופעילויות שונות לילדים, חלקם במסגרת החווה ללימוד מדעי החקלאות והסביבה - ירושלים, המהווה חלק מהגן. בשנת 2013 נסגרו החממה הטרופית ואזורים מסוימים בגן, לצורך בניית חממה גדולה ומודרנית והקמת "שביל התגליות", בו יוכלו ילדים לחוות ולהתנסות בתחומים בוטניים וסביבתיים מגוונים.

בחודש דצמבר נצבע הגן באורות צבעוניים לרגל חג החנוכה היהודי וחג המולד הנוצרי בפסטיבל הנקרא "Winter Lights".


קובץ:Winter Lights.jpg|פסטיבל "Winter Lights" בגן הבוטני, דצמבר 2021


## ראו גם
* הגן הבוטני הלאומי

## קישורים חיצוניים

* 

## הערות שוליים

קטגוריה:ירושלים: גנים בוטניים
קטגוריה:קמפוס האוניברסיטה העברית בגבעת רם
זוג או פרד (סרט)

**זוג או פרד** הוא סרט קולנוע ישראלי משנת 2012 בכתיבה, הפקה ובימויו של טומי לנג.

זה סרט המשך ל"טייארה" (2009) והוא סרט אוטוביוגרפי המספר על חייו של לנג אחרי מותה של אשתו ד"ר רותי פלטשר לנג, ועל השאיפה לזוגיות חדשה בצל הגעגועים לבת הזוג שהלכה לעולמה.

בסרט משולבים צילומים תיעודיים אמיתיים של אשתו של לנג, צילום קברה וסרטים ביתיים בהשתתפותה. 

## תקציר העלילה
פטר (רוברט הניג), אלמן בן 56, מחליט לאחר התלבטות ארוכה לעבור לגור עם נוגה (שלומית הגואל-טריגר), עו"ד גרושה בת 55. 

לנוגה יש בת בשם נלי (26) (ליהי אברמסון) ולפטר יש את ניר (26) (עומרי אשין) ורמי (23) (אביב אלקבץ). אתם גר גם אביה של נוגה, הוגו (הוגו ירדן) (78). 

פטר חוזר לעבוד אחרי כמה שנים של אבטלה, עם המעסיק הקודם שלו, ומתמנה למנהל קניון ברומניה. הזוגיות שלהם יודעת עליות וירידות עם מחשבות על המשכת הזוגיות או פרידה (מכאן שם הסרט).

נוגה נשארה אחראית על הבית. נוגה מדווחת למשטרה על רמי שמעשן סמים והוא נלקח לתחנת המשטרה. פטר בוגד בנוגה עם מזכירתו ברומניה אך חוזר לארץ כששומע על בנו שנעצר. רמי משוחרר ומכיר את דנה (דנה ידלין), משוררת וזמרת. רמי מתלבט בין דנה לנלי. 

ניר מגלה לאביו שהוא הומוסקסואל וזה מתקשה לקבל זאת בהתחלה. פטר  מספר לנוגה על הסטוץ עם המזכירה ברומניה והיא מחליטה להיפרד אך חוזרת. נוגה מגלה לפטר שהיא זאת שהסגירה את רמי למשטרה ואז פטר רוצה להיפרד.

לאורך כל הסרט מנהל פטר "שיחות" עם אשתו המנוחה ומתייעץ אתה מה לעשות. הוא עושה זאת בחוף הים ועל קברה.

לבסוף, רמי מפסיק להשתמש בסמים ובכסף של סבא הוגו נוסע אחרי דנה לדרום אמריקה . נלי נוסעת לאנגליה ללימודים. ניר מתפייס עם פטר  ועובר לדירה שלו. פטר ונוגה מחליטים ששווה לעבוד על הקשר והאמון שאבד כי האהבה גדולה מהכאב.

## צוות השחקנים

## קישורים חיצוניים

*קדימון לזוג או פרד, באתר יוטיוב

קטגוריה:סרטי 2009
קטגוריה:סרטים ישראליים עצמאיים
קטגוריה:סרטים בעברית
קטגוריה:סרטים ישראליים משנת 2009
קטגוריה:סרטי להט"ב ישראליים
קטגוריה:סרטים ביוגרפיים
קטגוריה:סרטי טומי לנג
קטגוריה:סרטים רומנטיים ישראליים
נחל מרות

**נחל מרות** הוא נחל אכזב קצר בגליל העליון המזרחי. אורכו כ־2.9 קילומטרים.

## תוואי הנחל
מוצא הנחל ממוקם בגובה של כ־570 מטרים מעל פני הים, במרחק של כ־1.35 קילומטרים ממערת עלמה וכ־2.25 קילומטרים ממושב עלמה. הנחל זורם לכיוון צפון־מזרח. בדרכו הוא חולף ליד חורבת מרות ומתחת לכביש הגישה לחוות הבודדים "הר אליעזר" ולשביל המוביל לקבר ריש לקיש. בגובה של כ־175 מטרים מעל פני הים ובמרחק של כ־800 מטרים ממושב שדה אליעזר, הנחל נשפך אל נחל דישון (הנשפך אל נהר הירדן).

מרות
עדן אביטבול

**עדן אַבִּיטְבּוֹל** (נולד בט"ו בתמוז ה'תשנ"ב, 16 ביולי 1992) הוא משורר, תסריטאי ובעל טור ישראלי.

## ביוגרפיה
אביטבול נולד בירושלים להורים שהיו בתהליך חזרה בתשובה. הוא למד בישיבות מיר לצעירים ו"דרך חכמה" בירושלים. לאחר מכן, עבר ללמוד וללמד במדרשת זיו בשכונת שערי חסד בעיר, המיועדת לסטודנטים ואמנים.

בשנים 2012–2015 פרסם טור חודשי בכתב העת אדרבה בשם "אדרבה – הדור הבא" תחת שם העט "עדן חיים". הטור עסק בחוויותיו של בן להורים חוזרים בתשובה.

בשנים 2017–2019 למד תסריטאות במעלה - בית הספר לקולנוע ולטלוויזיה.

בשנת 2018 הצטרף אביטבול לכתיבת העונה השנייה של סדרת הטלוויזיה "שבאבניקים" בתור יועץ תוכן. בנוסף, כתב על בסיס חוויה אישית את התסריט לפרק 11 בעונה, בו מתארח בקולו הזמר שלמה ארצי.

בשנת 2020 ערך, יחד עם אלחי סלומון ואסתי שושן, אנתולוגיה ליצירה וספרות חרדית עבור כתב העת "יהי". בעקבות פרסום האסופה, הקים בבית אורי צבי בירושלים את "נו נו", סלון חרדי לאמנות ולתרבות.

החל משנת 2020 מפרסם טור שבועי במוסף מוצש של העיתון מקור ראשון בשם "סיפורים מהישיבה".

בשנת 2023 היה עמית בתוכנית למנהיגות בתרבות יהודית של מכון מנדל למנהיגות.

סרטו "חצי פגישה" זכה בקטגוריית הסרט הקצר הטוב ביותר בטקס פרסי הקולנוע הישראלי (2025).

## חיים אישיים
מתגורר בירושלים. נשוי לשולי, בתה של הרבנית ימימה מזרחי, ולהם שני ילדים.

## ספריו
***נועדנו לגדולות אחרות**, הוצאת טנג'יר, עורך רועי חסן, 2019
***פרגוד**, הוצאת טנג'יר, 2022
* **כובעים וחליפות – סיפורים מהישיבה**, ידיעות ספרים, 2025

## קישורים חיצוניים

### ראיונות
* יובל אביבי ומיה סלע, האם עדן אביטבול הוא ה"פרגוד", חוצץ שקוף למחצה, בין החברה החרדית והחילונית? (החל מדקה 24:00), ״מה שכרוך״, כאן תרבות, 13 ביולי 2022
* קובי מידן, המשורר החרדי עדן אביטבול על תחושת הזרות התמידית, הכתיבה ל"שבאבניקים" והגזענות הקשה בעולם החרדי (החל מדקה 17:20), סוכן תרבות, כאן 11, 12 באוגוסט 2022
* גואל פינטו, שירה בין חילוניות לדתיות, ״גם כן תרבות״, כאן תרבות, 11 ביולי 2022
* 
* 
* ליסה פרץ, עדן אביטבול, "ליסה פרץ משוחחת", כאן תרבות, 14 ביוני 2020
* 
* 
* שלומי חתוכה, עדן אביטבול: "השירים הראשונים נכתבו בעזרת הנשים בישיבה. לא ידעתי שזו שירה", "ברית מילה", כאן תרבות, 12 בינואר 2020
* 
* 

### משיריו

* 
* 

## ביקורות על שירתו
* 
* 

## הערות שוליים

קטגוריה:משוררים ישראלים
קטגוריה:משוררים כותבי עברית
קטגוריה:משוררים חרדים
קטגוריה:עורכי כתבי עת ספרותיים ישראלים
קטגוריה:תסריטאי טלוויזיה ישראלים
קטגוריה:בוגרי ישיבת מיר (ירושלים)
קטגוריה:בוגרי מעלה - בית הספר לקולנוע ולטלוויזיה
קטגוריה:סגל מקור ראשון
קטגוריה:ישראלים שנולדו ב-1992
ממד פיניטיסטי

באלגברה הומולוגית, **הממד הפיניטיסטי** של חוג *A* הוא ערך מספרי המתאים ל*A* שמסייע למדוד עד כמה מסובכת קטגוריות המודולים, ובמיוחד האלגברה הומולוגית שלה, מעל החוג *A*.

ישנן מספר וריאציות של הממד הפיניטיסטי. שתי הווריאציות השימושיות ביותר הן הממד הפיניטיסטי הפרויקטיבי הקטן (או בקיצור הממד הפיניטיסטי הקטן), המסומן *fpd(A)*, והממד הפיניטיסטי הפרויקטיבי הגדול, המסומן *FPD(A)*.

על פי ההגדרה, הממד הפיניטיסטי הקטן מוגדר להיות הסופרמום של הממד הפרויקטיבי של כל המודולים הנוצרים סופית שלהם ממד פרויקטיבי סופי. כלומר:
fpd(A) = \sup\{proj\dim_A(M) \mid M \in mod(A), proj\dim_A(M) 

בדומה, הממד הפיניטיסטי הגדול מוגדר להיות הסופרמום של הממד הפרויקטיבי של כל המודולים שלהם ממד פרויקטיבי סופי:
FPD(A) = \sup\{proj\dim_A(M) \mid M \in Mod(A), proj\dim_A(M) 

מההגדרה נובע כי הממד הפיניטיסטי הגדול תמיד גדול או שווה לממד הפיניטיסטי הקטן.

אם החוג *A* הוא בעל ממד גלובלי סופי אז הממד הפיניטיסטי הגדול מתלכד עם הממד הגלובלי. אם זאת, ישנם חוגים רבים שלהם ממד גלובלי אינסופי, וממד פיניטיסטי גדול סופי, ובכך היתרון של מושג זה על הממד הגלובלי.

מעל חוג קומוטטיבי נתרי מקומי, הממד הפיניטיסטי הקטן תמיד שווה לעומק (depth) של החוג. מעל חוג קומוטטיבי נתרי, הממד הפיניטיסטי הגדול תמיד שווה לממד קרול. זהו משפט עמוק של Raynaud-Gruson. מצמד עובדות אלו נובע כי מעל חוג קומוטטיבי נתרי מקומי, הממד הפיניטיסטי הקטן והממד הפיניטיסטי הגדול מתלכדים אם ורק אם החוג הוא חוג כהן-מקולי.

בהינתן אלגברה (לא קומוטטיבית) נוצרת סופית מעל שדה, משערים כי הממד הפיניטיסטי הקטן והממד הפיניטיסטי הגדול הם תמיד סופיים. השערות אלו הן בעיות פתוחות במשך יותר מ-60 שנה, והן ידועות כהשערת הממד הפיניטיסטי הקטן והשערת הממד הפיניטיסטי הגדול.

וריאציות נוספות של הממדים הפיניטיסטים ניתנות להגדרה על ידי החלפת הממד הפרויקטיבי בהגדרות לעיל בממד אינג'קטיבי או בממד שטוח.

קטגוריה:אלגברה
קטגוריה:אלגברה הומולוגית
ביר להלו

**ביר להלו** (בתעתוק לאנגלית: **Bir Lehlou**, בערבית:: **بئر الحلو**) היא עיירת נווה מדבר בסהרה המערבית הממוקמת 236 ק"מ מסמארה, סמוך לגבול מאוריטניה וממזרח לחומת הגבול, בשטח השייך לחזית פוליסריו. יש בעיירה בית מרקחת, בית ספר ומסגד. היא עומדת בראש האזור הצבאי החמישי של רפובליקת סהרה הערבית הדמוקרטית והייתה הבירה הזמנית של הרפובליקה עד שטיפריטי הפכה לבירה הזמנית ב-2008.

השם "ביר להלו" מגיע מערבית מגרבית, ופירושו "באר המים המתוקה" (כלומר טעימה, או לא מלוחה). השם בערבית מודרנית יהיה ביר אל האלו (بئر الحلو)

## היסטוריה
הממשלה הגולה של רפובליקת סהרה הערבית הדמוקרטית ישבה בטינדוף, אלג'יריה. היא התייחסה לביר להלו כבירה הזמנית שלה, כל עוד בירת סהרה המערבית אל-עיון נמצאת בשליטה מרוקאית. כאן גם הוכרזה קיומה של הרפובליקה ברדיו בליל ה-27 בפברואר 1976, על ידי נשיאה הראשון, אל-עואלי מוסטפא סייד. חלק מהמקורות מציינים את ביר להלו כמקום הולדתו של אל-עואלי.
שמאל|ממוזער|250x250 פיקסלים| תחנת דלק בביר להלו. 14 באוגוסט 2011.
מאז סוף 1975, הרדיו הלאומי של ה-SADR שידר משם על גלים בינוניים וקצרים, תוך שידור אינטרנטי את התוכניות בערבית חסניה, וגם כמה שעות בספרדית .

ב-20 במאי 2005, במקביל ליום השנה ה-32 לתחילת המאבק המזוין של חזית פוליסריו, נחנך בית ספר יסודי בביר להלו. בית הספר נקרא " חוזה רמון דייגו אגייר " (קולונל והיסטוריון ספרדי, הזר הראשון שזכה באזרחות הכבוד הסהרה) לכבודו.

ב-27 בפברואר 2010 אירחה ביר להלו את יום השנה ה-34 להכרזת רפובליקת סהרה הערבית הדמוקרטית, בנוכחות מספר שגרירים מאפריקה ודרום אמריקה.

ב-12 באוקטובר 2011, במהלך חגיגות יום האחדות הלאומית ה-36, חנך מפקד האזור הצבאי החמישי של סהרה, חמה סלמה, הרחבה של בית הספר בעיירה וכן של מסגד.

## קישורים חיצוניים

* תמונות וטקסט מלא של ההכרזה על הרפובליקה הערבית הדמוקרטית הסהרה בביר להלו, 27-02-1976 (in English, Spanish, and French)
## הערות שוליים

קטגוריה:סהרה המערבית: יישובים
הוועדה למיזמים ציבוריים

**הוועדה למיזמים ציבוריים** היא אחת מוועדות הכנסת הקבועות אשר הוקמה בתקופת הכנסת ה-25.

בראש הוועדה עומד חבר הכנסת אוהד טל מהציונות הדתית.

## חוקים שנידונו בוועדה
* הצעת החוק הממשלתית לתיקון פקודת מס הכנסה (מס' 263), התשפ"ג-2023.
* פרקים מתוך חוק ההסדרים העוסקים במיזמי תשתית לאומיים.
* פרק מתוך חוק ההסדרים העוסקים בהסדרת הרגולציה בשירותי התשלום החוץ בנקאיים.

## ראשי הוועדה

## קישורים חיצוניים
* 

## הערות שוליים

קטגוריה:ועדות הכנסת
קטגוריה:הכנסת העשרים וחמש
קרטיס בראון

**קרטיס בראון** (באנגלית: **Curtis Lee "Curt" Brown**; נולד ב-11 במרץ 1956, אליזבת'תאון, קרולינה הצפונית) הוא טייס קרב ואסטרונאוט לשעבר בתוכנית מעבורות החלל של נאס"א.

## ביוגרפיה
קרטיס בראון נולד בעיירה בקרולינה הצפונית. בשנת 1978 הוא סיים לימודי תואר ראשון בהנדסת חשמל באקדמיית חיל האוויר של ארצות הברית. באותה שנה הוא סיים קורס טיס והחל לשרת כטייס של מטוס מדגם "A-10 ת'נדרבולט II". ביוני 1986 לאחר סיום קורס בבסיס חיל האוויר אדוארדס הוא קיבל הסמכה של טייס ניסוי. בראון הוצב בבסיס החיל בפלורידה והיה טייס ניסוי של "ג'נרל דיינמיקס F-16 פייטינג פלקון".

בסך הכול הוא עשה 6,000 שעות טיסה.

## שירות בתחום החלל
בשנת 1987 בראון נבחר ליחידת האסטרונאוטים של נאס"א. הוא ביצע מספר תפקידים במערכות קרקעיות. בשנת 1992 הוא השתתף במשימת STS-47 כמומחה משימה של מעבורת החלל אנדוור (רוברט גיבסון היה מפקד צוות). הטיסה הייתה שיתוף פעולה בין סוכנות החלל היפנית ונאס"א. מתוך 44 הניסויים שבוצעו במשימה, 35 היו בחסות הסוכנות היפנית ו-7 בחסות נאס"א (כשהשאר בחסות משולבת). במשימת STS-66 בשנת 1994 (דונלד מקמונגל היה מפקד צוות) הוא היה טייס צוות של מעבורת החלל אטלנטיס. צוות המעבורת עסק בחקר כדור הארץ. בשנת 1996 בראון היה טייס צוות של STS-77 במעבורת החלל אנדוור (ג'ון קספר היה מפקד צוות). במהלך המשימה הצוות ביצע ניסויים שונים במודול "Spacehub 4", החל להפעיל אנטנה חדשה מסוג IAE ובדק מערכת ניווט חדשה. באוגוסט 1997 בראון טס לחלל בפעם הרביעית כמפקד צוות של STS-85 על מעבורת החלל דיסקברי. צוות עסק בניסויים בעזרת מערכת CRISTA-SPAS. באוקטובר 1998 בראון טס לחלל בפעם החמישית כמפקד צוות של STS-95 על מעבורת החלל דיסקברי. צוות פעל לפי תוכנית תחזוקה של טלסקופ החלל האבל ושחרר לוויין מדגם Spartan. בדצמבר 1999 בראון טס לחלל בפעם השישית כמפקד צוות של STS-103 על מעבורת החלל דיסקברי. צוות פעל לפי תוכנית תחזוקה של טלסקופ החלל האבל.

## לאחר פרישה מנאס"א
בשנת 2000 בראון פרש מנאס"א. הוא השתלב בחברת אמריקן איירליינס כטייס.

## קישורים חיצוניים

* ביוגרפיה

קטגוריה:אסטרונאוטים אמריקאים
קטגוריה:טייסי חיל האוויר של ארצות הברית
קטגוריה:טייסי ניסוי אמריקאים
קטגוריה:בוגרי אקדמיית חיל האוויר של ארצות הברית
קטגוריה:אמריקאים שנולדו ב-1956
דקלן מייקל ליירד

**דקלן מייקל ליירד** (באנגלית: **Declan Michael Laird** נולד ב-1993) הוא שחקן קולנוע וטלוויזיה סקוטי. 

## ביוגרפיה
דקלן מייקל ליירד נולד בגרינוק, סקוטלנד. הוא עזב את בית הספר בגיל 15 כדי להמשיך בקריירה מקצוענית וחתם במועדון הכדורגל גרינוק מורטון. במשחק בין גרינוק מורטון להארטס, ליירד קרע את הרצועה הצולבת הקדמית שלו בברך הימנית וסיים למעשה את קריירת הכדורגל המקצוענית שלו. 

בשנת 2008, הוא הוצג לסוכנות שחקנים על ידי חברו ג'ים סוויני וקיבל את התפקיד של שון באופרת הסבון הסקוטית "ריבר סיטי" והמשיך להופיע במספר פרקים לפני שעזב ב-2011.  בשנה שלאחר מכן שיחק בסרט הקצר שזכה לשבחים, *The Lost Purse* בו שיחק ליירד בתפקיד ראשי.   הסרט סיפר את הסיפור על צעיר חירש. הסרט התקבל היטב וזיכה את ליירד בפרס המשחק הטוב ביותר בטקס Write Camera Action בגלאזגו בשנת 2012. 

בשנת 2011, בזמן חופשה בלוס אנג'לס, ליירד שוכנע על ידי אביו לקחת חלק בסדנת משחק בהנחיית סטודיו סטלה אדלר למשחק. בתחילה היסס לקחת חלק, בסופו של דבר שוחד לירד ב-50 דולר על ידי אביו ולמרות שלא היה לו הכשרה קודמת למשחק, הצוות כל כך התרשם מההופעה שלו שהם הציעו לליירד מלגה במימון מלא עבור השחקן הצעיר ללמוד באמריקה.   בשנת 2014, הוא קיבל את התפקיד של קולין בדרמת האינטרנט האמריקאית *Camp Abercorn* .  הסדרה שהוצגה בבכורה בספטמבר 2014 בוצעה במימון המונים באינטרנט ונתמכה על ידי שחקן מסע בין כוכבים לשעבר, ג'ורג' טאקי .

במאי 2016, הוכרז באתר הבוגרים של בית הספר למשחק סטלה אדלר שליירד לוהק לתפקיד ג'ו בסרט האימה "*The Ice Cream Truck"* .   ליירד הופיע גם בשני סרטוני פרסומת של BuzzFeed  וכיכב לצד כרמן אלקטרה בפרסומת לקידום להבים ומוצרי גילוח . 

בשנת 2017, ליירד הופיע בסרט - *Ghost Recon Wildlands: War Within The Cartel* של טום קלנסי*,* בתפקיד אנליסט ה-CIA ריאן וויליאמס.  בספטמבר השלים ליירד את הצילומים לסרט הקומדיה העלילתי "אוויר חם" בכיכובם של סטיב קוגן וטיילור ראסל. הסרט בבימוי פרנק קורצ'י יצא לאקרנים בבתי הקולנוע בשנת 2018.  בשנת 2018 שיחק ליירד בסדרת הטלוויזיה Big Dogs שהוצגה לראשונה בשירות הסטרימינג Tubi בשנת 2019. התוכנית לא חודשה לעונה שנייה.

בשנת 2018, ליירד השלים את הצילומים למותחן, Green Rush . ליירד שיחק את התפקיד של קיילב הייז וגם שימש כמפיק שותף בסרט. הסרט הופץ על ידי Lionsgate בשנת 2019 באמצעות VOD.

בשנת 2021, ליירד השלים את הצילומים ב"אסון יפהפה" בו מככבים דילן ספראוס ווירג'יניה גרדנר. ליירד שיחק את התפקיד של טיילור מדוקס. את הסרט ביים רוג'ר קמבל והוא צולם במקום בבולגריה. הסרט יצא לאקרנים ברחבי העולם באפריל, 2023. עם יציאת הסרט לאקרנים, הוכרז גם שליירד השלים את הצילומים לסרט ההמשך, "חתונה יפה", שצולם ברפובליקה הדומיניקנית בנובמבר 2022. הסרט מתוכנן לצאת לאקרנים ב-2024.

בשנת 2023, ליירד הופיע בסדרה Better Human Better Dog, עם סזאר מילאן כדי לעזור לכלב ההצלה שלו, מסוג רועה גרמני בשם "רוקי". ליירד וחברתו, סטארסי האוול, הופיעו בעונה השלישית בפרק התשיעי של הסדרה. הפרק שודר במרץ 2023.

## חיים אישיים
בשנת 2013, הוא נבחר לאחד מ-50 הטוויטרים הטובים ביותר ב-Glaswegian בטוויטר על ידי העיתון הראלד בסקוטלנד. 

## פילמוגרפיה
### קולנוע

### טלוויזיה

## פרסים ומועמדויות

## קישורים חיצוניים

## הערות שוליים

קטגוריה:שחקני קולנוע וטלוויזיה סקוטים
קטגוריה:סקוטים שנולדו ב-1993
אסון יפהפה (סרט)

**אסון יפהפה** (באנגלית: **Beautiful Disaster**) הוא סרט דרמה רומנטית אמריקאית משנת 2023 בבימויו של רוג'ר קמבל. הסרט נכתב על ידי קמבל וג'יימי מקגווייר ומבוסס על רומן של מקגווייר באותו שם משנת 2011, כפי שפורסם במקור באתר Wattpad.

## עלילה
אבי, סטודנטית לתואר ראשון בקולג', מנסה להתרחק מעברה האפל תוך התנגדות למשיכתה לילד הרע, טראוויס.

## שחקנים ודמויות
* דילן ספראוס - טרוויס מדוקס
* וירג'יניה גרדנר - אבי אברנתי
* סתיו ריזר - פרופסור פלדר
* ליב ברר - אמריקה מייסון
* מייקל קודליץ - ג'ים מדוקס
* בריאן אוסטין גרין - מיק אברנתי
* אוסטין נורת' - שפלי מדוקס
* רוב אסטס - בני
* סמואל לארסן - ג'סי ויוורוקס
* ג'ק הסקת' - טרנטון מדוקס
* טרבור ואן אודן - תומאס מדוקס
* מיקי דארטפורד - טיילר מדוקס
* אקשי קומאר - אדם
* ניל בישופ - פארקר הייז
* דקלן מייקל ליירד - טיילור מדוקס

## הפקה
בשנת 2012 קנתה חברת האחים וורנר את הזכויות להפקת סרט המבוסס על הרומן *אסון יפהפה מאת* ג'יימי מקגווייר, אך הפרויקט מעולם לא נכנס לפיתוח והאופציה להפקתו על ידי האחים וורנר הסתיימה ב-13 במאי 2014. בשנת 2020, הפרויקט נבחר על ידי חברת ההפקהVoltage Pictures, ההפקה החלה בשנת 2021 ועל הבימוי הופקד רוג'ר קמבל, ודילן ספראוס, רוב אסטס ווירג'יניה גרדנר לוהקו לתפקידים בסרט.

הפרויקט זכה לביקורת ציבורית ניכרת בשל הצהרותיו השנויות במחלוקת והשקפות הפוליטיות של הימין הקיצוני .

## הפצה
הסרט שוחרר בארצות הברית לשני לילות בלבד, 12-13 באפריל, במסגרת Fathom Events . 

## קישורים חיצוניים

## הערות שוליים

קטגוריה:סרטים אמריקאיים משנת 2023
קטגוריה:סרטי דרמה אמריקאיים
קטגוריה:סרטים רומנטיים
ניקיצה ולנטיץ'

**ניקיצה ולנטיץ**' (בקרואטית: **Nikica Valentić**; 24 בנובמבר 1950 – 3 במאי 2023) היה יזם, עורך דין ופוליטיקאי קרואטי שכיהן כראש ממשלת קרואטיה החמישי בשנים 1993–1995. הוא האדם הצעיר ביותר שכיהן בתפקיד זה, לאחר שנכנס לתפקידו בגיל 42, והוא ראש ממשלת קרואטיה הראשון שנולד לאחר מלחמת העולם השנייה.

## ביוגרפיה
ולנטיץ', שנולד בגוספיץ' , הרפובליקה הסוציאליסטית של קרואטיה, הרפובליקה הפדרלית הסוציאליסטית של יוגוסלביה, סיים את לימודיו בפקולטה למשפטים באוניברסיטת זאגרב. לפני שנכנס לפוליטיקה הוא היה פקיד בכיר בחברת INA, חברת הנפט הקרואטית.

ב-4 באפריל 1993, כחבר ב, הוא מונה על ידי נשיא קרואטיה פרניו טוג'מן לתפקיד ראש הממשלה. הוא כיהן בתפקיד זה עד 4 בנובמבר 1995.

כמה חודשים לאחר כניסתו לתפקיד הורידה ממשלתו את ערכו של הדינר הקרואטי, עצר את האינפלציה והביא יציבות כלכלית לקרואטיה בפעם הראשונה לאחר תחילת מלחמות יוגוסלביה. ביוני 1994 הוחלף הדינר הקרואטי בקונה.

בשנת 1995, במהלך כהונתו, ניהלו הצבא והמשטרה הקרואטים את מבצע סערה  שהוביל בסופו של דבר לסיום המלחמה בקרואטיה ובבוסניה והרצגובינה השכנה. לאחר תום כהונתו כראש ממשלה כיהן כחבר הפרלמנט הקרואטי עד 2003.

ולנטיץ' נפטר ב-3 במאי 2023, בגיל 72, בזאגרב.

## קישורים חיצוניים

## הערות שוליים

קטגוריה:עורכי דין
קטגוריה:יזמים
קטגוריה:פוליטיקאים קרואטים
קטגוריה:ראשי ממשלת קרואטיה
קטגוריה:ילידי 1950
קטגוריה:קרואטים שנפטרו ב-2023
חסידות שאץ ויז'ניץ

**חסידות שאץ ויז'ניץ** היא חצר חסידית, ענף מחסידות ויז'ניץ שהוקם על ידי רבי משה הגר בנו של רבי ברוך הגר.

## תולדות החצר
בשנת תרנ"ג (1892) נפטר רבי ברוך הגר, האדמו"ר מוויז'ניץ, ועל מקומו הוכתר בנו רבי ישראל הגר כאדמו"ר. שאר בניו פנו לעיירות האזור והסביבה והקימו בהם חצרות משלהם. רבי משה הגר, בנו השלישי של רבי ברוך, התגורר תחילה בעיירה גורא הומורא והקים שם את חצרו, אך בעקבות שרפה שפרצה במקום כעבור תקופה עקר משם והשתקע בעיירה שאץ.

באותה עת חיו ופעלו בקהילה היהודית בעיר אדמו"רי שושלת חסידות שאץ – לבית משפחת מוסקוביץ', ובפרט נודעה והתפרסמה שם הרבנית הזקנה מרים חיה מוסקוביץ' כפועלת ישועות. על סיבת קביעת משכנו של רבי משה דווקא בעיירה זו, יש ששיערו שהיה בעיר ריכוז גבוה של חסידי חמיו משושלת זינקוב.

בעיירה היה בית מדרש של חסידי ויז'ניץ עוד מזמן סבו רבי מנחם מנדל הגר, אך רבי משה הקים בית מדרש עצמאי. הוא קנה מאת משפחת ברוידא שני בתים עם חצר גדולה, ושם הקים את בית מדרשו, ורוב חסידי ויז'ניץ עברו לשם. במהלך השנים הפך בית מדרשו למקום מרכזי, וראשי הקהילה היהודית ונכבדיה קבעו את מושבם בבית מדרש זה. בקרבת מקום היה קיים בית אכסניא בבעלות יהודית, ששימש את החסידים שבאו לשבתות מיוחדות ולחגים.

רבי משה נפטר בשנת תרפ"ו (1926), ובשעת ההלוויה הכתיר אחיו רבי שרגא פייבוש מזלישטשיק את בנו של רבי משה, רבי חיים, למלא מקום אביו כאדמו"ר.

## חידוש החצר בארץ ישראל
[ממוזער|רבי [מנחם דוד הגר, האדמו"ר הנוכחי משאץ ויז'ניץ]]
רבי חיים שרד את השואה, ולאחריה חזר לשאץ. בשנת תש"ט עלה לארץ ישראל, תחילה השתקע בקריית שמואל וכעבור שנה וחצי עבר לחיפה, בעידוד בן דודו רבי ברוך הגר האדמו"ר מסרט ויז'ניץ, שם הקים את בית המדרש "אהל משה" על שם אביו וכיהן כאדמו"ר עד לפטירתו בשנת תשל"ז.

עם זקנותו ובשנותיו האחרונות עבר רבי חיים להתגורר בבני ברק, ובכדי להחזיק את בית המדרש בחיפה מינה רבי אליעזר הגר האדמו"ר מסרט ויז'ניץ את אחיינו רבי מנחם דוד הגר לכהן כרב בית הכנסת. הרב מנחם דוד פיתח את חיי הקהילה והקים כולל אברכים במקום. עם פטירת רבי חיים (ללא בנים שימלאו את מקומו) מונה רבי מנחם דוד לכהן כאדמו"ר משאץ ויז'ניץ.

בנו של רבי מנחם דוד, הרב ברוך הגר, מכהן כרב קהל יראים שאץ ויז'ניץ באשדוד.

## קישורים חיצוניים
* 
* 
* 
* 
* 

## הערות שוליים

קטגוריה:חסידות ויז'ניץ
קטגוריה:חצרות חסידיות
וילקינסון

**מארק וילקינסון** (באנגלית: **Mark Wilkinson**; נולד ב-18 באפריל 1989), הידוע בשם הבמה שלו **וילקינסון** (**Wilkinson**), הוא מפיק מוזיקלי, תקליטן ורמיקסר בריטי.

## קריירה
ב-2 בדצמבר 2012, הוא הוציא, בשיתוף פעולה עם אימאן, את הסינגל "Need to Know". הסינגל הגיע, בשיאו, למקום ה-27 במצעד הדאנס הבריטי ולמקום ה-195 במצעד הסינגלים הבריטי.

ב-28 באוקטובר 2013, הוא הוציא את אלבום האולפן הראשון שלו, *Lazers Not Included*. האלבום הגיע, בשיאו, למקום ה-46 במצעד האלבומים הבריטי ולמקום השני במצעדי סינגלי ואלבומי הדאנס הבריטיים. כמו כן, זכה באישור הקלטה מסוג זהב מ-BPI.

ב-24 במרץ 2013, הוא הוציא את הסינגל "Take You Higher". הסינגל הגיע, בשיאו, למקום ה-35 במצעד הדאנס הבריטי.

ב-26 ביולי 2013, הוא הוציא, בשיתוף פעולה עם P מאני  וארליסה , את הסינגל "Heartbeat". הסינגל הגיע, בשיאו, למקום ה-36 במצעד הדאנס הבריטי ולמקום ה-169 במצעד הסינגלים הבריטי.

ב-13 באוקטובר 2013, הוא הוציא, בשיתוף פעולה עם בקי היל, את הסינגל "Afterglow". הסינגל הגיע, בשיאו, למקום הראשון במצעד הדאנס הבריטי ולמקום השמיני במצעד הסינגלים הבריטי. כמו כן, זכה באישור הקלטה מסוג פלטינה מ-BPI.

ב-23 בפברואר 2014, הוא הוציא, בשיתוף פעולה עם דיטור סיטי , את הסינגל "Too Close". הסינגל הגיע, בשיאו, למקום ה-14 במצעד הדאנס הבריטי ולמקום ה-55 במצעד הסינגלים הבריטי.

ב-1 ביוני 2014, הוא הוציא, בשיתוף פעולה עם טום הוואלוק  (תחת השם טום קיין), את הסינגל "Half Light". הסינגל הגיע, בשיאו, למקום התשיעי במצעד הדאנס הבריטי ולמקום ה-25 במצעד הסינגלים הבריטי.

ב-12 באוקטובר 2014, הוא הוציא, בשיתוף פעולה עם טליי ריילי , את הסינגל "Dirty Love". הסינגל הגיע, בשיאו, למקום החמישי במצעד הדאנס הבריטי ולמקום ה-20 במצעד הסינגלים הבריטי.

ב-17 במאי 2015, הוא הוציא, בשיתוף פעולה עם טאבו, את הסינגל "Hopelessly Coping". הסינגל הגיע, בשיאו, למקום ה-11 במצעד הדאנס הבריטי ולמקום ה-49 במצעד הסינגלים הבריטי.

ב-9 בספטמבר 2016, הוא הוציא, בשיתוף פעולה עם קרן הארדינג, את הסינגל "Sweet Lies". הסינגל הגיע, בשיאו, למקום ה-34 במצעד הדאנס הבריטי ולמקום ה-98 במצעד הסינגלים הסקוטי. כמו כן, זכה בתואר כסף מה-BPI.

ב-21 באפריל 2017, הוא הוציא את אלבום האולפן השני שלו, *Hypnotic*. האלבום הגיע, בשיאו, למקום ה-41 במצעד האלבומים הבריטי ולמקום הראשון במצעדי סינגלי ואלבומי הדאנס הבריטיים.

ב-9 באוקטובר 2020, הוא הוציא, בשיתוף פעולה עם סאב פוקוס, את אלבום האלופן השלישי שלו, *Portals*. האלבום הגיע, בשיאו, למקום ה-68 במצעד האלבומים הבריטי, למקום הראשון במצעדי סינגלי ואלבומי הדאנס הבריטיים, ולמקום ה-26 במצעד המוזיקה הרשמי של ניו זילנד.

ב-11 בפברואר 2022, הוא הוציא את אלבום האולפן הרביעי שלו, *Cognition*. האלבום הגיע, בשיאו, למקום ה-78 במצעד האלבומים הבריטי, למקום הראשון במצעדי סינגלי ואלבומי הדאנס הבריטיים, ולמקום השלישי במצעד המוזיקה הרשמי של ניו זילנד.

## דיסקוגרפיה
### אלבומי אולפן
* 2013: *Lazers Not Included*
* 2017: *Hypnotic*
* 2020: *Portals* (בשיתוף פעולה עם סאב פוקוס)
* 2022: *Cognition*

## קישורים חיצוניים
* 

## הערות שוליים

קטגוריה:רמיקסרים
קטגוריה:מפיקים מוזיקליים בריטים
קטגוריה:תקליטנים בריטים
קטגוריה:בריטים שנולדו ב-1989
Inside Out (פסטיבל קולנוע)

**Inside Out** הוא פסטיבל קולנוע קנדי להט"בי שנתי המתקיים מאז 1991 בטורונטו ומאז 2007 באוטווה. על פי Deadline Hollywood, פסטיבל זה הוא פסטיבל הקולנוע הלהט"בי הגדול ביותר בקנדה.

הפסטיבל מעניק מדי שנה את הפרסים הבאים:
* פרס בחירת הקהל עבור הסרט הטוב ביותר (מאז 1998)
* פרס בחירת הקהל עבור הסרט הקצר הטוב ביותר (מאז 1998, למעט בשנת 2012)
* פרס הסרט הקנדי הטוב ביותר (מאז 1998)
* פרס ביל שרווד (מאז 2009, למעט בשנת 2012)
* פרס הסרט התיעודי הטוב ביותר (מאז 1998, למעט בשנת 2012)
* פרס הסרט הקצר הקנדי הטוב ביותר (מאז 1998)
* פרס הסרט העולה הקנדי הטוב ביותר (מאז 2011)

## קישורים חיצוניים
* 

## הערות שוליים

קטגוריה:פסטיבלי קולנוע להט"בים
קטגוריה:קנדה: פסטיבלי קולנוע
קטגוריה:להט"ב בקנדה
רונדלים

**"רונדלים"** הוא שיר של המוזיקאי הישראלי סטטיק, אשר יצא לאור ב-22 בפברואר 2023, כרצועה החמישית באלבום הבכורה שלו, "לירז". כשאר שירי האלבום, את השיר כתבו והלחינו סטטיק, רון ביטון, ג'ורדי, איתי שמעוני, צמד המפיקים Triangle ודור גל והפיקו ג'ורדי ו-Triangle.

השיר הגיע בשיאו למקום השלישי במצעד "היטליסט" של מאקו ובמצעד העשירייה של כאן גימל.

## רקע וכתיבה
ב-22 בפברואר 2023, לאחר פירוק הצמד סטטיק ובן-אל תבורי באוגוסט 2022, הוציא סטטיק את אלבום הסולו הראשון שלו, "לירז". האלבום הופק בווילה בקיסריה בשיתוף המוזיקאים רון ביטון, ג'ורדי, איתי שמעוני וצמד המפיקים Triangle. "רונדלים" הוא הרצועה השלישית מתוך האלבום. היא מתאפיינת בסגנון דאנס-פופ המשלב בתוכו בתי ראפ.

## הצלחה מסחרית
בצאתו של האלבום "לירז", זכה "רונדלים" להצלחה והיה לשיר השלישי המושמע ביותר מהאלבום בספוטיפיי בשבוע צאתו. מספר חודשים לאחר צאת האלבום, "רונדלים" זכה להצלחה ויראלית בפלטפורמת טיקטוק, לאחר שמשתמשת פרסמה אתגר ריקוד לשיר בליווי סאונד שלה מבצעת את השיר, שזכה אף לתגובה מסטטיק עצמו. בעקבות כך, הגיע למקום הרביעי בהיטליסט של מאקו ונכנס למקום השביעי בעשירייה, כחודשיים לאחר צאתו. בשיאו, הגיע למקום השלישי בעשירייה. השיר נכנס אף למצעד מדיה פורסט והגיע בשיאו למקום התשיעי, עם 82 השמעות סך הכל בתחנות הרדיו בישראל.

באוגוסט 2023, חברת ספוטיפיי פרסמה את נתוני ההשמעות שלה ביחס לחודשים יולי-אוגוסט, והשיר היה לשיר השלישי המושמע ביותר בחודשים אלו בישראל, לאחר "תיק קטן" ו"לאהוב אותך כל יום".

נכון לספטמבר 2025 לשיר יש למעלה מ-11 מיליון צפיות ביוטיוב.

## קבלה ביקורתית
דודי פטימר, אשר סקר את "לירז", ציין את השיר לחיוב ותיאר אותו כ"שילוב הנכון בין שיר מסיבתי לראפ בועט, קליט וממכר", והוסיף: "יש בו את כל המרכיבים של שיר ראוי: טבעיות, אותנטיות, פזמון שחוזר על עצמו והולם בראש ובעיקר כנות לא מהונדסת". דוד מאיר מועלם ממאקו טען לחוסר מקוריות בשיר, באומרו: "נשמע שאפילו לא ממש החליפו את הביט מ'דובשנייה'".

## מיקומי שיא

## הערות שוליים

קטגוריה:שירי סטטיק
קטגוריה:שירים בעברית
קטגוריה:שירים שנכתבו על ידי איתי שמעוני
קטגוריה:שירים שנכתבו על ידי ג'ורדי
קטגוריה:שירים שנכתבו על ידי דור גל
קטגוריה:שירים שנכתבו על ידי סטטיק
קטגוריה:שירים שנכתבו על ידי רון ביטון
קטגוריה:שירים שהופקו על ידי ג'ורדי
קטגוריה:שירים שהופקו על ידי Triangle
קטגוריה:שירים על מכוניות
קטגוריה:שירים על תחבורה
קטגוריה:מוזיקה: תופעות אינטרנט
קטגוריה:סרטונים: תופעות אינטרנט
קטגוריה:תופעות אינטרנט ישראליות
P50

בביוכימיה, **P<sub>50</sub>** מייצג את הלחץ החלקי של גז הדרוש כדי להשיג 50% רוויה של אתרי הקישור של חלבון מסוים. ערכים של P50 נמצאים בקורלציה שלילית עם זיקת הסובסטרט - ערכים נמוכים יותר תואמים לזיקה גבוהה יותר ולהפך. המונח מקביל לקבוע מיכאליס-מנטן (KM), המזהה את ריכוז הסובסטרט הדרוש לאנזים כדי להשיג 50% ממהירות התגובה המרבית שלו.

הרעיון של P50 נגזר מהתחשבות ברוויה החלקית של חלבון על ידי גז. למשל, מיוגלובין, חלבון המסוגל לקשור מולקולת חמצן בודדת, לפי התגובה ההפיכה למטה, שקבוע שיווי המשקל שלו K (שהוא גם קבוע דיסוציאציה, מכיוון שהוא מתאר תגובת אסוציאציה-דיסוציאציה הפיכה) שווה לריכוזי התוצרים (בשיווי משקל) של מיוגלובין חופשי וחמצן חופשי, חלקי ריכוז קומפלקס מיוגלובין-חמצן.

Mb + O2  Mb*O2

\it{K}=\rm\frac{[Mb][O_2]}{[Mb\cdot O_2]}

## לקריאה נוספת
* דייוויד ל' נלסון, מייקל מ' קוקס, "**[https://sheilta.apps.openu.ac.il/pls/dlamdal/lamda.perut?p_katalog=202045076 לנינג'ר: עקרונות הביוכימיה; כרך א']**", הוצאת האוניברסיטה הפתוחה, 2018

## הערות שוליים

קטגוריה:קינטיקה אנזימטית
קטגוריה:יחידות מידה: לחץ
STS-85

**STS-85**,הייתה המשימה ב-23 של מעבורת החלל דיסקברי.   המטרה העיקרית הייתה ביצוע ניסויים בעזרת מערכת CRISTA-SPAS.
## צוות
* **מפקד המשימה:**  קרטיס בראון 
* **טייס:**  קנת רומינג'ר 
* **מומחה למשימה:**  ג'אן דייוויס 
* **מומחה למשימה:**  רוברט קורבים
* **מומחה למשימה:**  סטפן רובינסון (Stephen K. Robinson)
* **מומחה מטען:**  ביארני טריגווסון (Bjarni V. Tryggvason)

## המשימה
מעבורת החלל שוגרה ב-7 באוגוסט 1997 מכן שיגור 39A במרכז החלל קנדי.

המטרה העיקרית הייתה ביצוע ניסויים בחקר אטמוספירה בעזרת מערכת CRISTA-SPAS שנבנתה בשיתוף פעולה עם סוכנות החלל הגרמנית. זו הייתה המשימה השנייה של המערכת אחרי STS-66 בשנת 1994. המערכת שוחררה מתא המטען של המעבורת ל-9 ימים והוחזרה לתא המטען לאחר השלמת תוכנית הניסויים. המערכת הייתה מיועדת לחקר אטמוספירה. בנוסף לכך בוצעו פעילויות עם זרוע רובוטי חדש שתוכנן בסוכנות החלל היפנית.

סוכנות החלל הקנדית תכננה ניסוי בתחום חקר חוסר כבידה שבוצע על ידי נציג הסוכנות בצוות המעבורת.

משך המשימה הוארך ביום עקב תנאי מזג אוויר באתר הנחיתה. המעבורת נחתה ב-19 באוגוסט במסלול נחיתה מס' 33 במרכז החלל קנדי.

## ראו גם
* משימות מעבורות החלל

## קישורים חיצוניים

* סיכום המשימה באתר נאס"א
* תיאור המשימה
* דיווח לעיתונות
* סרטון על המשימה

STS-085
קטגוריה:1997 בארצות הברית